METODEKORT

**Refleksion over metode og videnskabsteori i SRP**

|  |
| --- |
| ***Afsøg og afgræns*** |
| ***Fagenes metoder og saglighed*** |
| ***Dokumentation*** |
| ***Sammenhæng*** |
| ***Forforståelse*** |

Hjælpespørgsmål til refleksion over metode og videnskabsteori i din SRP

***Overvej alle spørgsmål, men inddrag kun dem du finder relevante.***

|  |
| --- |
| ***Afsøg og afgræns**** Hvordan har jeg afgrænset mit område- og materialevalg? Hvilke valg og fravalg har jeg foretaget?
* Hvordan har mine materialer og typen af materialer/empiri suppleret hinanden, afgrænset mit emne eller givet flere vinkler på emnet?
* Hvor i min besvarelse kunne jeg have gået mere i dybden eller inddraget mere materiale?
 |
| ***Fagenes metoder og saglighed**** Hvilke faglige metoder har jeg anvendt?
* Hvilke muligheder og begrænsninger er der ved de anvendte metoder i mit projekt?
* Hvilke centrale fagbegreber og/eller teorier har jeg brugt? Kunne jeg have brugt andre/flere?
* Kan jeg give eksempler på at jeg har argumenteret fagligt? Mangler jeg faglig argumentation for påstande?
* Har jeg medtaget vigtige pointer - også selvom de udfordrede mine forventninger?
 |
| ***Dokumentation**** Hvordan har jeg dokumenteret mine undersøgelsesresultater?
* Hvordan har jeg tydeliggjort undersøgelsens metode(r)? Hvordan har jeg fx sørget for at beskrive, hvad jeg har gjort, sådan at andre har mulighed for at forstå/teste, hvordan jeg er nået frem til mine konklusioner?
* Hvor i min besvarelse kunne jeg have forbedret dokumentationen gennem henvisninger, citater, grafer eller andet?
 |
| ***Sammenhæng**** Er der en rød tråd gennem besvarelsen af de forskellige dele af opgaven? Hvordan bidrager opgavens forskellige dele til hinanden?
* Hvordan kunne jeg have styrket denne sammenhæng?
* I hvilken grad har fagene suppleret hinanden i projektet?
 |
| ***Forforståelse*** * Hvordan har min forforståelse (bevidst eller ubevidst) haft indflydelse på min undersøgelse, valg af metoder og mine konklusioner?
* Hvordan har mit valg af fag til projektet påvirket mit fokus og mine konklusioner?
* Har mine forventninger til mine konklusioner ændret sig undervejs i min undersøgelse?
* Har jeg været villig til at forbedre eller ændre metoder eller spørgsmål undervejs?
 |